### Beslutning

Sagens behandling udsat.
Redegørelse for kommunens grundsalg i 2014 og 2015 (fra 1. januar til og med 31. oktober 2015) samt fastlæggelse af salgspriser for kommunens grunde fremadrettet.

### Resumé

I denne indstilling oplyses om grundsalget for parcelhuse, storparceller og erhvervsgrunde.

 Det bemærkes, at indstillingen er fremsendt senere end normalt. Det skyldes bl.a., at salget af parcelhusgrunde er påvirket af større infrastrukturprojekter. Det har derfor været nødvendigt med en afklaring af, hvordan disse udfordringer skal håndteres fremadrettet, jf. nedenfor i punkt 5.1.

 Teknik og Miljø har i 2014 solgt 144 parcelhusgrunde. Fra 1. januar 2015 til og med 31. oktober 2015 er der solgt 73 parcelhusgrunde.

 Der er i 2014 solgt 9 storparceller med mulighed for at opføre i alt ca. 248 boliger. I perioden fra 1. januar 2015 til og med 31. oktober 2015 er der solgt 11 storparceller med mulighed for at opføre i alt ca. 266 boliger.

 Der er i 2014 solgt 0,85 ha jord til erhverv. Fra 1. januar 2015 til og med 31. oktober 2015 er der solgt 6,8 ha.

 Der redegøres i indstillingen for grunde til salg til fast pris 2016 samt grunde, der byggemodnes.

 I 2016 vil der samlet blive udbudt ca. 88 nye parcelhusgrunde, ligesom storparceller og erhvervsjord udbydes i takt med, at de pågældende områder bliver klar til byggemodning, og der er efterspørgsel i markedet.

 Det foreslås, at ny vurdering indhentes på en række parcelhusgrunde. De godkendte priser for 2014 foreslås fastholdt, for så vidt angår de resterende parcelhusgrunde samt storparceller og erhvervsgrunde.

### Indstilling

At 1) Ny vurdering på parcelhusgrunde indhentes som foreslået i punkt 5.1, og øvrige godkendte priser fastholdes

### Sagens forløb

03-12-2015 Borgmesterens Afdeling
Fremsendes til Magistraten.
 Borgmesterens Afdeling har ingen bemærkninger til indstillingen.
 07-12-2015 Magistraten
Fremsendes til [adresse] med bemærkning, at Magistraten i mødet den 7. december 2015 anbefaler, at byrådet tiltræder Magistratsafdelingen for Teknik og Miljøs indstilling af 18. november 2015.

 Poul Brandt tog forbehold.

 Der blev stillet spørgsmål til grundsalg i Harlev.
 16-12-2015 [adresse]
Sagens behandling blev udsat i byrådets møde den 16. december 2015
 20-01-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 20. januar 2016.

 Et ændringsforslag skal indgå i udvalgets behandling af sagen:

 Grundsalg i 2014-2015 samt salgspriser i 2016

 Byrådet beslutter:

 1) At der ikke laves nye vurderinger for lokalplan 768 (Trige) og lokalplan 823 ([adresse]).
 2) At salget af grunde i lokalplan 768 og 823 sættes i bero indtil der er afklaring på, om der kanplaceres en lufthavn ved [adresse].
 3) At der ikke laves nye vurderinger for de 44 grunde i lokalplan 854 (Solbjerg), der liggernærmest den kommende togstrækning fra Hovedgård-Hasselager.
 4) At salget af de nævnte 44 grunde i lokalplan 854 sættes i bero, indtil der er afklaring på hvordanlinjeføringen for den kommende togstrækning fra Hovedgård til Hasselager bliver.

 Begrundelse

 Kommunen vil lide et økonomisk tab, hvis det ender med at en eller begge af ovenstående planer ikkerealiseres, og der i mellemtiden er givet rabat på grundene indenfor lokalplanerne.

 Herudover vil rabatterne skabe en situation, hvor man kan gamble på, om projekterne realiseres eller ej, ogpå den måde satse på en økonomisk gevinst. Man kan sige, at det er op til den enkelte, om man vil tagechancen eller ej. Men vi synes ikke, at det er udtryk for ordentlighed at køre salgsprocesser, der indebærerovennævnte risici, og hvor borgerne risikerer at købe katten i sækken.

 Pete Søndergaard. SF’s Byrådsgruppe
 Eric Poulsen
 08-02-2016 Teknisk Udvalg
Sagens behandling udsat.
 22-02-2016 Teknisk Udvalg
Anne Danielsen, Yasmin Schou, Laus Eriksen, Ulrik Krogh og Eric Poulsen kunne tiltræde indstillingen i overensstemmelse med Magistratens anbefaling med tilføjelse om, at der ikke foretages nye vurderinger for områder i Trige (LP 768), [adresse] (LP 823) og Solbjerg (LP 854).

 Henrik Paulsen kunne ikke tiltræde indstillingen.

 Poul Carlsen var forhindret i at deltage i udvalgets behandling af sagen.